**MATEMATIČKI KUTAK**

**4. ZADATAK**

Dragi učenici,

novi tjedan – novi zadaci – nova mogućnost za skupljanje bodova.

Matematička priča

Ivan živi u Pakracu. Ima 18 godina. Upravo je dobio vozačku dozvolu, te je odlučio otići do grada Požege i isprobati svoje vozačke sposobnosti. Sjeo je u svoj automobil i krenuo. Stigao je do Požege, udaljene od Pakraca 50 km, nakon sata vožnje. Vozeći se, sjetio se kako je pročitao da je potrošnja njegovog automobila 6 litara, što znači da na stotinu prijeđenih kilometara potroši 6 litara goriva. Super, nije puno! Kad je stigao u Požegu, sjetio se svoje sestrice, te je odlučio kupiti joj čokoladu. Otišao je do obližnjeg prodajnog centra i tamo ugledao čokolade „Seka i braco“. Proučio je cijene raznih pakiranja: 100 grama te čokolade prodavalo se po cijeni od 8 kn, 150 grama čokolade po cijeni od 10 kn, 200 grama čokolade po cijeni od 15 kn, a 250 grama iste čokolade po cijeni od 18 kn. Nakon kratkog razmišljanja zaključio je koje je pakiranje čokolade najisplativije kupiti, te je kupio dva takva pakiranja. Na povratku u Pakrac kroz glavu mu je prošlo još nekoliko računa. Ivan je bio dobar matematičar i sve je lako računao. Provjeri koliko dobro ti koristiš matematiku u svakodnevnom životu:

a) Kolikom je prosječnom brzinom Ivan vozio od Pakraca do Požege?

b) Koliko je litara goriva potrošio na putu od Pakraca do Požege?

c) Koje je pakiranje čokolade izabrao Ivan?

d) Koliko je novaca potrošio na kupnju čokolada?

e) Koliko je novaca potrošio za gorivo vozeći se od Pakraca do Požege, ako se 1 litra goriva prodaje po cijeni od 10 kn i 15 lipa?

f) Koliko čokolade u pakiranju od 200 grama Ivan može kupiti s 50 kn?

g) Kojom bi brzinom Ivan vozio da isti put od Pakraca do Požege prijeđe za 45 minuta?

Napomena: Pazi na mjerne jedinice za brzinu!

Svaki zadatak nosi 1 bod.

* Rok za predaju radova je četvrtak 31**.10.2019.**
* Radove predajte učiteljima matematike ili ih ubacite u kutije za „Matematički kutak“ u učionicama   
  *Matematika 1 ili Matematika 2.*
* Ne zaboravite se potpisati na svoje radove.

SRETNO I ZABAVITE SE! ☺

Učitelji matematike OŠ braće Radića Pakrac